Vyhodnotenie pripomienkového konania 

Návrh na  odsúhlasenie prevodu prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov pre Ministerstvo zdravotníctva SR, Detskú fakultnú nemocnicu s poliklinikou Bratislava, Fakultnú nemocnicu Trenčín a Fakultnú nemocnicu s poliklinikou J. A. Reimana Prešov v zriaďovateľskej pôsobnosti Ministerstva zdravotníctva SR v súlade s bodom A.2. uznesenia vlády Slovenskej republiky č. 86 z 31. januára 2007 

Spôsob pripomienkového konania: bežný/zjednodušený/skrátený postup – dôvod:	Skrátený – 5 pracovných dní	
Zoznam oslovených subjektov:	1.	Podpredseda vlády pre vedomostnú spoločnosť, európske záležitosti, ľudské práva a menšiny 
2.	Podpredseda vlády a minister vnútra
3.	Podpredseda vlády a minister školstva
4.	Podpredseda vlády SR  a minister spravodlivosti
5.	Ministerstvo dopravy, pôšt a telekomunikácií SR
6.	Ministerstvo zahraničných vecí SR
7.	Ministerstvo financií SR
8.	Ministerstvo hospodárstva SR
9.	Ministerstvo kultúry SR 
10.	Ministerstvo obrany SR
11.	Ministerstvo pôdohospodárstva SR
12.	Ministerstvo výstavby a regionálneho rozvoja SR
13.	Ministerstvo práce, sociálnych vecí a rodiny SR
14.	Ministerstvo životného prostredia SR
15.	Úrad vlády
16.	Odbor vládnej agendy Úradu vlády SR	
Počet oslovených subjektov:	16	
Zaslali do stanoveného termínu:	16	
Zaslali po termíne:	0	
Vôbec nezaslali:	0 	
Subjekty, ktoré nemali pripomienky:	Podpredseda vlády pre európske záležitosti, ľudské práva a menšiny, 
Podpredseda vlády a minister vnútra, Podpredseda vlády a minister školstva, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo kultúry SR, Ministerstvo obrany SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo životného prostredia SR, 	
Počet vznesených pripomienok:	7	
Počet akceptovaných:	6	
Počet neakceptovaných, z toho počet zásadných – ktoré subjekty:	1	
Rozporové konanie (s kým, na akej úrovni, s akým výsledkom):	0	
Počet odstránených pripomienok:	0	
Počet neodstránených pripomienok:	0	

Pripomienkujúci orgán	Pripomienka	Typ	Vyh.	Spôsob vyhodnotenia	
Podpredseda vlády SR a minister spravodlivosti	Ministerstvo v názve návrhu odporúča vypustiť slová na konci textu: „v súlade s bodom A.2. uznesenia vlády Slovenskej republiky č. 86 z 31. januára 2007“ z toho dôvodu, že uvedené uznesenie vlády SR zaväzuje k postupu na predkladanie materiálov týkajúcich sa prevodov prebytočného majetku; nie je obsahom predmetu konkrétneho návrhu.
	O	N	Neakceptované z nasledujúceho dôvodu: uznesenie vlády SR č. 86 z 31. januára 2007 v bode A.2. ukladá ministrom a predsedom ostatných ústredných orgánov štátnej správy SR predkladať na rokovanie vlády návrhy na  odsúhlasenie prevodov prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov. S poukazom na uvedenú úlohu vyplývajúcu z citovaného uznesenia vlády SR zastávame názor, že v názve návrhu má byť uvedené, z čoho vyplýva povinnosť uvedené materiály predkladať na rokovanie vlády SR. 	
Ministerstvo financií SR	 Z dôvodu, že materiál má vplyv na verejné financie, je potrebné podľa Čl. 9 Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13.06.2001 ako aj bodu 2. 1. Metodického pokynu Úradu vlády SR na prípravu a predkladanie materiálov na rokovanie vlády SR , materiál doplniť aj o Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie, v ktorej žiadam  v súlade s ust. § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, kvantifikovať vplyv navrhovaných prevodov prebytočného nehnuteľného majetku štátu na rozpočet verejnej správy. 	Z

	A

	Materiál doplnený o Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie.

	
Ministerstvo hospodárstva SR	V bode 3) materiálu, ktorého predmetom prevodu sú nehnuteľnosti v správe Fakultnej nemocnice Trenčín, je uvedené, že v súčasnosti sú tieto nehnuteľnosti využívané na účely poskytovania zdravotnej starostlivosti - diabetologická ambulancia a geriatrická ambulancia. Materiál odporúčajú v tomto bode doplniť o zdôvodnenie, prečo vydal štatutárny orgán FN Trenčín rozhodnutie o prebytočnosti uvedeného majetku štátu, ak je v ňom stále poskytovaná zdravotná starostlivosť, resp. uviesť, kde bude táto zdravotná starostlivosť poskytovaná po uskutočnení prevodu.	
O

	
A

	
Materiál v bode 3) doplnený.

	
Úrad vlády SR	V návrhu materiálu odporúča:
- zjednotiť prehľad nadobúdateľov a kúpnych cien, ktorý je rozdielne uvedený v prílohe k uzneseniu vlády a v texte návrhu v časti, v ktorej správcom majetku štátu je Ministerstvo zdravotníctva SR,
- prekontrolovať aj mená nadobúdateľov (napr. Latkaničová a Latkančíková, Onderičová a Onderišinová) a gramatické chyby (napr. názov ulice Janouškova nie Janoušková),
- spresniť identifikáciu prevádzaného majetku (doplniť údaje o listy vlastníctva, uviesť presné adresy, na ktorých sa nachádzajú predmetné nehnuteľnosti).
Návrh uznesenia vlády v bode A.1. odporúča spresniť takto: „“A.1. s prevodom prebytočného nehnuteľného majetku štátu, ktorý je vymedzený v prílohe uznesenia vlády, kupujúcim a za kúpne ceny podľa tohto materiálu, pre Ministerstvo zdravotníctva SR a Detskú fakultnú nemocnicu s poliklinikou Bratislava, Fakultnú nemocnicu Trenčín a Fakultnú nemocnicu s poliklinikou J. A. Reimana Prešov, ktoré sú v zriaďovateľskej pôsobnosti Ministerstva zdravotníctva SR, podľa zákona č. 278/1993 Z. z. o správe majetku štátu v znení neskorších predpisov a v súlade s uznesením vlády SR č. 86 z 31. januára 2007.“ 
	
O

O

O

O

	
A

A

A

A

	 
Upravené v zmysle odporúčania.

Opravené v zmysle odporúčania.

Doplnené v zmysle odporúčania.

Upravené v zmysle odporúčania.

	
Úrad vlády SR – odbor vládnej agendy	Pripomienky z hľadiska technických a jazykových úprav.	O	A	Materiál upravený v zmysle pripomienok. 	

Vysvetlivky k skratkám v tabuľke:
Z – zásadná
O – obyčajná
A – akceptovaná
Č – čiastočne akceptovaná
N - neakceptovaná